Diari Oficial de la Generalitat Valenciana


Sumari del DOGV 4221, del 04-04-2002 (2002/3145)

Subhasta número Z-94/1913-U. Onzes paletes que contenen cada una entre 80-90 taulers d'aglomerat de fusta.
----------------------------------------------------------------------------------------------------------

### Dades del document

Número de DOGV
:   4221

Data del DOGV
:   04-04-2002

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2002/3145


Data del document
:   20-03-2002

Organisme emissor
:   Conselleria d'Obres Públiques,Urbanisme i Transports

Tipus de document
:   Subhasta

Descriptors 

:   * contracte administratiu

Subhasta número J-21/8254-G. Onzes paletes que contenen cada una entre 80-90 taulers d'aglomerat de fusta. [2002/M3145]
  
El president de la Junta Arbitral de Transports de València comunica:
  
Conclosos els tràmits oportuns en l'expedient U-22/6162-B, seguit a instància de l'empresa Mytec, SL, amb domicili en el camí nou de Picanya, s/n, de Picanya (València), com a conseqüència d'haver refusat la mercaderia transportada tant pel remitent com pel consignatari de la mercaderia procedent d'un rescat d'un accident de trànsit, es procedeix a la pública subhasta, per un termini de 10 dies abans de la data de la primera subhasta, del material que després s'especificarà, i s'assenyala perquè l'acte de rematada tinga lloc en els salons d'aquesta conselleria, situada en l'avinguda de Blasco Ibáñez, 50, 5a planta, de València, el dia 21 de maig de 2002, a les 12.00 hores, amb les prevencions següents:
  
Primer
  
Les postures hauran de realitzar-se a l'alça a partir del preu indicat com a base de licitació.
  
Segon
  
Des de l'anunci fins a la data de la celebració de la subhasta les postures es faran per escrit, en sobre tancat, en el qual s'inclourà el resguard de la fiança, que es presentaran davant del cap del Servei d'Arbitratge i en el domicili citat de la Conselleria d'Obres Públiques, Urbanisme i Transports. L'obertura, que serà pública, es realitzarà a les 12.00 hores del mencionat dia 21 de maig de 2002, en el lloc indicat.
  
El sobre contenint l'oferta i el resguard de la fiança, haurà de tindre consignat en la portada el número d'expedient objecte de la subhasta a què es concorre.
  
Tercer
  
Només l'executant podrà fer postura en qualitat de cedir la rematada a un tercer.
  
Quart
  
Per a prendre part en la subhasta, els licitadors hauran d'ingressar prèviament en el compte número 1063-7045-27-8387563333, de l'entitat Bancaixa; el 10% del preu de taxació (valoració) que serveix de tipus per a la subhasta, i sense el dit requisit no podran ser admesos a licitació. El dit 10% sobre el tipus, serà fix per a qualsevol de les dates de subhasta.
  
Cinqué
  
Els adjudicataris dels béns hauran de completar el pagament en l'acte davant de la mesa de subhasta o mitjançant ingrés en el compte més amunt mencionat, immediatament posterior a l'adjudicació o l'endemà hàbil a la celebració de la subhasta. Si no es verifica el pagament en la forma i data indicades, l'adjudicatari perdrà el seu dret, així com, si és procedent, la quantitat depositada com a fiança prèvia a la licitació.
  
Sisé
  
Si no hi ha postors en la primera subhasta, s'assenyala per a la segona el dia 22 de maig de 2002, a les 12.00 hores, en el mateix lloc ja citat, per a la qual servirà de tipus el 75% de la valoració, i no s'admeten postures inferiors als dos terços del dit tipus.
  
Seté
  
La tercera subhasta se celebrarà, si és procedent, el dia 23 de maig de 2002, a les 12.00 hores, en el referit lloc, i la postura mínima és de 1.322,21 euros i es declara deserta la subhasta en aquelles ofertes inferiors a aquesta quantitat.
  
Béns objecte de la subhasta:
  
Onzes paletes, que contenen cada una entre 80-90 taulers d'aglomerat de fusta, amb unes dimensions aproximades de 200x100x5 cm. El preu valorat d'aquesta mercaderia és de 2.800 euros
  
El dit material es troba depositat per a la seua comprovació, en els locals de l'empresa Mytec, SL, amb domicili en el camí nou de Picanya, s/n, de Picanya (València).